I programmet 'Nordjylland Løser Klimakrisen' sætter TV2 Nord fokus på tre banebrydende projekter i Nordjylland, der arbejder med vedvarende energi.

Glodens temperatur stiger, og vejret bliver både varmere og vildere. I Danmark er vi småt begyndt at mærke effekterne af klimaforandringerne. Så sent som i sommeren 2018 oplevede vi ekstrem hede på egen krop, flere uger i træk. Brugen af fossile brændstoffer udleder CO2 og ødelægger vores klima. Men det er ikke for sent at gøre noget. Danmark er et foregangsland inden for vedvarende energi, og det gælder også i Nordjylland. TV2 Nord har i dokumentaren Nordjylland Løser Klimakrisen besøgt tre banebrydende projekter, der arbejder med vedvarende energi. De tre steder er et bølgeenergianlæg i Frederiksen, Nordjyllands største biogasanlæg i Vrå samt et nyskabende kraftvarmeværk kombineret med et solvarmeanlæg i Frederikshavn. - Enten har man noget nyt, eller så har man et flop. Og jeg er ikke i tvivl om, at det her er noget nyt, siger Ruth Bloom, der har stået bag bølgeenergianlægget. Du kan se hele dokumentaren Nordjylland Løser Klimakrisen nedenunder eller på linket her .